Andrew Wommack julgustab sind tänases saates
sirutuma välja ja haarama kinni tervenemisest,
mis kuulub sulle Jeesuses Kristuses.
Jumal tahab, et oleksid terve.
See on evangeeliumi tõde.
Nüüd aga Andrew isiklikult.
Tere tulmast taas me saatesse!
Olen rääkinud vaiast Pauluse ihus ja kokkuvõte räägitust on järgmine:
see vai polnud mitte Jumala, vaid saatana poolt antud.
See polnud tema alandlikuks muutmiseks,
vaid tema nüpeldamiseks ja kurnamiseks,
et ta poleks efektiivne.
See polnud haigus, vaid tagakius -
deemonlik saadik ehk ingel, kes tõusis oma väega Pauluse vastu
ja õhutas üles tagakiusu.
Antikristuse tegevus saatis teda kõikjal, kus ta käis.
Paulus püüdis sellest vabaks saada,
kuid Jumal ütles, et ei saa ja tal tuleb see vaid ära kannatada.
Paulus ütleb 2. Timoteose 3:12:
"Ja kõiki, kes tahavad elada jumalakartlikult Kristuses Jeesuses,
kiusatakse taga."
Ta kirjutas seda vanglas olles oma teenistuse lõpuaegadel,
sest oli seda omal nahal tunda saanud.
Talle oli selgeks saanud, et tagakiusust pole pääsu.
Sa võid saada vabaks haigusest, kuid mitte tagakiusust.
Nii polnud see vai ta ihus mingi haigus või häda.
Hoides nüüd kõiki neid asju meeles, vaatame Galaatlaste 4. peatükki.
Inimesed, kes on pidanud Pauluse vaia ta ihus haiguseks,
viitavad selle tõestamiseks sageli Galaatia kirjale.
Veelgi enam, nad usuvad, et tegu oli mingi silmahaigusega,
mis tingis silmade paistetuse ja jooksmise.
Olen lugenud ja kuulnud jutlusi selle kõige kohta
ega suuda ära imestada,
kuidas üldse millegi sellise peale annab tulla?
Nad kasutavad Galaatlastele 4:13
väitmaks, et see vai Pauluse ihus oli silmade probleem.
"Te ju teate, et ma esimesel korral kuulutasin teile evangeeliumi
oma ihu nõtruses."
Olen varasemalt rääkinud sellest,
et "nõtrus" tähendab millegi puudumist või ebapiisavust.
Tõin selle kohta näiteid Rooma 8:26 ja 2. Kor.11:30 põhjal,
kus nõtruse all ei räägitud haigustest.
2. Korintlastele 12:9-10 ei räägi samuti haigusest,
vaid hoopis raskustest ja võitlustest, mis kaasnevad tagakiusuga.
Galaatia 4:13 öeldud: "Te ju teate,
et ma esimesel korral kuulutasin teile evangeeliumi oma ihu nõtruses..."
viitab teatud mõttes küll teatud füüsilisele probleemile.
Me küll teame, et sõna "nõtrus" pole piiratud vaid füüsilise haigusega,
kuigi samas võib seda tähendada.
Ja nii tundub mulle ka siinses kontekstis Gal. 4:13,
et Pauluse ihus oli midagi puudu.
Galaatlastele 4:14-16:
"...ning teie võitsite kiusatuse ega põlastanud mind mu keha pärast,
vaid võtsite mu vastu nagu Jumala ingli,
nagu Kristuse Jeesuse.
Kus on nüüd teie õndsakskiitmine?
Ma ju tunnistan teile, et kui oleks olnud võimalik,
siis te oleksite oma silmad välja kiskunud ja andnud minule.
Kas ma olen saanud teie vaenlaseks, rääkides teile tõtt?"
Usun, et Paulus räägib siin sellest,
et kui ta läks esimest korda galaatlaste juurde,
oli ta ihus mingi häda, mille poolest nad ei põlanud teda.
See pidi olema midagi nähtavat, aga nad ei põlanud teda selle pärast.
Ja siis ta ütleb salmis 15: "Kui oleks olnud võimalik,
siis te oleksite oma silmad välja kiskunud ja andnud minule."
See ongi põhjus, miks usutakse, et Paulusel oli silmadega probleeme.
Lisaks on uuritud ajalugu ja leitud,
et tol ajal olidki paljudel punased, paistes silmad,
mis kahandasid silmanägemist jne.
Nii pandi need kaks asja kokku ja leiti, et see oligi Pauluse vai ta ihus.
Need punetavad, paistes silmad.
Kuid las ma tuua siin üks teine selgitus kogu loole.
Ta kirjutab siin galaatlastele - rahvale, kes elas Galaatias.
Ja tead, mis olid Galaatia suuremad linnad?
Lüstra, Derbe ja Ikoonion.
Paulus külastas neid linnu mitmeid kordi
ja Ikoonion oli see koht, kus teda evangeeliumi kuulutuse peale
kividega loobiti ja surema jäeti.
Piiblis pole öeldud, et ta selle tulemusena suri,
aga ta oli väga lähedal surmale,
sest teda kividega loopinud inimesed pidasid teda surnuks ja lahkusid.
Jätsid ta kui surnuna maha.
Apostlite teod 14:20:
"Aga kui jüngrid olid kogunenud tema ümber,
tõusis Paulus püsti ja läks linna.
Järgmisel päeval lahkus ta koos Barnabasega Derbesse."
Isegi, kui ta polnud surnud, oli ta väga lähedal surmale.
Ma isiklikult usun, et ta oli surnud
ja ärkas usklike palvete peale taas ellu.
Kui aga mitte, oli ta väga lähedal surmale.
Seetõttu pole ju ka võimatu uskuda, et peale kividega (surnuks) loopimist
ja järgmine päev peale 30 km kõndi järgmisesse linna
su ihu ehk näebki problemaatiline välja?
Et su ihu on haavatud ja veritsev?
Et sul on sinikad silme all ja muhud peas?
Sul võib olla kõikvõimalikke probleeme.
Nii et, isegi, et ta väitis Galaatiasse minnes
oma ihus teatud nõtrusi olevat,
ei saa me eirata seda,
et teda oli enne seda kividega loobitud ja surema jäetud.
Ühtlasi ei saa me uurida ei tea, mida ja väita, et tal oli tõsine silmapõletik
Kui hakata selliselt Piiblit tõlgendama, võiks väita Piibli kohta ei tea, mida.
Piibel aga ütleb, et galaatlased nägid teda peale seda,
kui teda oli kividega loobitud ja surema jäetud.
Nii on ilmselge,
et ta füüsiline väljanägemine oli paljuski mõjutatud sellest kõigest.
Nii et, kui ta siis ütles Gal. 4:15: "Kus on nüüd teie õndsakskiitmine?
Ma ju tunnistan teile, et kui oleks olnud võimalik,
siis te oleksite oma silmad välja kiskunud ja andnud minule."
Võimalik, et Paulusel võis olla silmadega probleeme,
kuid sel juhul oli see ajutine,
sest ta ütleb salmis 13: "Te ju teate,
et ma esimesel korral kuulutasin teile evangeeliumi oma ihu nõtruses."
Ta andis selgelt mõista, et see oli vaid algul nii,
ehk siis - ta sai sellest asjast lahti.
See polnud midagi, mille pärast ta anunuks Jumalat,
kuid mida Jumal siiski ära ei võtnud.
Ei. Mis iganes tal oli, see oli ajutine.
Ja kui see oligi silmaprobleem, mis lähtus kividega loopimisest,
siis see olnuks ka mõistetav.
Isiklikult usun, et tegu oli vaid väljendiga
nagu öelda: "Annaksin või oma parema käe su eest!"
Kas see tähendaks, et sul on parema käega probleeme?
Ei. See lihtsalt väljendaks minu poolset pühendumist.
"Olen nii pühenudnud sulle, et annan või oma parema käe.
Või annaksin või oma särgi seljast su heaks."
Kas see tähendab, et sul endal pole särki?
Ei.
See vaid väljendaks mu pühendumist,
nii et annaksin su heaks või särgi oma seljast
või oma parema käe.
Me kasutame taolisi väljendeid,
kuid see ei tähenda,
et sul poleks oma särki või paremat kätt.
See on vaid väljend kui selline,
väljendamaks, et annaksin mida iganes su heaks.
Nii ütles Paulus,
et nad oleks tema heaks oma silmad peast kiskunud.
Mul on palju lihtsam tõlgendada seda selliselt, et ta mõtles:
"Te armastate mind nii väga,
et oleksite andnud minu heaks mida iganes."
Kui mõista kogu Galaatia kirja eesmärki,
siis Paulus kirjutab seal inimestele, kelle ta ise oli Jumala juurde juhtinud.
Ometi suutsid Jeruusalemmast tulnud
veenda inimesi ümber Jumala armu osas,
mistõttu nad langesid tagasi käsumeelsuse sisse
stiilis: "Sa pead ikka juut olema ja pidama kõiki juutide käske."
Nii muutsid nad oma kõnega Kristuse tühiseks,
öeldes, et vahet pole, mida Jeesus on su heaks teinud -
sa pead ikka ise kõiki neid asju tegema ja täitma."
Nii kirjutaski Paulus neile ja ütles: "Ma olen te isa.
Ma olen see, kes teid Issandasse uskumise juurde juhtis,
mistõttu, kuidas saate nüüd sellest ära pöörduda?
Te olite kord isegi nõus kiskuma oma silmad peast,
et mulle head teha."
Ta ütles, et oli aeg,
kus nad oleks teinud, mida iganes ta heaks.
Isegi siis, kui ta ihus oli üks nõtrus -
puudutas see siis ta silmi või midagi muud.
Isegi, kui tegu oli kujundliku kõnega,
oli siiski aeg, kus nad teinuks mida iganes Pauluse heaks.
Tänu Jumalale! See on nii lihtne.
Seetõttu ka inimesed, kes teevad siin ühe tohutu hüppe
selle juurest, mida Piibel ütleb ja Galaatia olukorra kohta ilmutab
ning mis puudutab Pauluse kividega loopimist...
Kui inimesed eiravad ilmselget tõlgendust olukorrast
ja ammutavad infot mingitest X-allikatest,
määrides Paulusele kaela mingi kummalise silmahaiguse,
siis minu jaoks on see täiesti vastutustundetu.
Täiesti vastutustundetu.
Kes iganes tõlgendab Jumala Sõna selliselt,
võib "võluda" Jumala Sõnast välja, mida iganes.
Kuid see pole õige.
Mitte ükski neist asjadest, mida olen teiega jaganud,
ei viita Pauluse silmahaigusele,
või sellele, et vai ta ihus oli haigus, mida Jumal ei tahtnud tervendada.
Galaatia kirjas on veel üks kirjakoht,
mida inimesed püüavad kasutada millegi muu väitmiseks.
Galaatlastele 6:11:
"Vaadake, kui suurte tähtedega olen ma teile kirjutanud oma käega!"
Mida see veel tähendab?
Kui inimesed väidavad, et Paulusel oli jube silmahaigus,
mis põhjustas paistes silmi ja seetõttu kehva silmanägemist...
Üks mees ütles kord,
et kui Paulus kirjutas, siis ta tähed olid 5-7 cm suurused.
Mis viitabki sellele, et ta kirjutas "suurte tähtedega".
Seda väidetava silmahaiguse tõttu, mis oli vaiaks ta ihus.
Inimesed püüavad kõiki neid asju kokku siduda,
et oma mõtet edasi anda.
Minu Piiblis on Galaatia kiri 5 lehekülge pikk
ja seda veel väikeses kirjas.
Kui ma kirjutaks teile kirja, kus oleks sama palju sõnu,
siis see poleks just kõige kohasem tegu.
Seetõttu viitavad ka Pauluse "suured tähed" mahule,
mitte tähtede suurusele.
Kui vaadata Gal. 6:11 salmi kreeka keeles,
siis see räägib ka mahust, mitte suurusest.
Ehk siis, Paulus ei ütle seal,
et ta kirjutas 5-7 cm suurustes tähtedes.
Kujuta ette, kui panna 5 lk tekst 5-7 cm suurustesse tähtedesse -
see ei mahuks ühte raamatussegi ära.
Ühele lehele mahuks sel juhul vaid mõned tähed.
Ma püüan olla viisakas ja hoida end vaos,
kuid kui rumal saab üldse olla?
Inimestel on lihtsalt juba eelnev suhtumine selline,
et nad tahavad uskuda, et Paulus oli haige,
mistõttu nad on nõus terve kaameli alla neelama,
et seda tõestada.
Paulus pidas "suurte tähtede" all silmas seda,
kui palju sõnu ta oli neile kirjutanud ja kui palju ta neid armastas.
"Põhjus aga, miks teile nii palju kirjutan,
on selles, et tunnen muret te pärast."
Nii et, küsimus polnud ta silmade olukorras,
millest lähtuvalt pidanuks suurte tähtedega kirjutama.
Kui ta ütleb, et tal oli "algul" üks nõtrus,
siis see tähendab, et see polnud midagi püsivat
ega mida sellist, mis kestnuks kogu ta eluaja.
Kui ta rääkis, et teised olid valmis oma silmad peast kiskuma,
siis see ju võis olla otsekõne,
aga pigem kasutas ta siiski piltlikku kõneviisi.
Ma ei usu, et Pauluks oleks tahtnud,
et keegi ka päriselt oma silma peast kisuks ja talle annaks
Ta lihtsalt andis mõista, et nad teinuks mida iganes ta heaks.
Ühtlasi näeme me 2. Korintlastele 12:7 väga selgelt,
et see vai ta ihus oli saatana ingel.
Ta kasutas piibellikku sõnavara,
mis viitas inimeste poolsele tagakiusule.
Kui kõik need asjad kokku panna, pole kuskil öeldud,
et Paulusel olnuks mingi haigus, mida Jumal polnud valmis tervendama
ja et seetõttu on ka sul mõni haigus, mida Jumal pole valmis tervendama.
See pole tõsi.
Usun, et see on nende inimeste püüe,
kelle elus pole Jumala imettegevat väge,
mistõttu nad püüavad seda kuidagi millegagi põhjendada.
Nagu sedagi, miks nad ei näe inimesi tervenemas.
Nii püüavadki nad leida Piiblist kohti, mis neid nö välja päästaks,
et nad ei peaks uskuma.
Sest kui palvetad ja keegi siiski sureb, pead sa tõdema:
"Küsimus on ehk selles, et mul polnud usku
ja ma polnud piisavalt tugev,
või pole sa nii tugev, kui tarvis."
Tänapäeva inimestele ei meeldi võtta vastutust.
Nad vihkavad seda.
Nii et, kui ütled siis, et midagi on valesti,
siis nad tõusevad su vastu ja kritiseerivad sind.
Tänapäeval ei tohi kellelegi öelda, et ta on paks või ülekaaluline.
Pead hoopis ütlema,
et ta seisab silmitsi kaalu väljakutsega
ja küsimus pole mitte nende süüs, vaid geenides, mis neid paksuks teeb.
Inimesed ei võta enam vastutust millegi eest.
Ja kui nad ei leia geneetiliselt põhjust paks olemiseks,
ütlevad nad, et nad kasvasid üles ebaterves perekonnas,
väites üht, teist ja kolmandat.
Inimesed keelduvad võtmast vastutust
ja ma usun, et nii võitlevad nad ka tervenemise teema vastu.
On oluline öelda, et Jumala tahe on tervendada,
sest on aegu, kus inimesed, kes seda usuvad,
siiski ei saa terveks.
Nad kas kannatavad pikka aega mõne haiguse käes või lausa surevad.
Selle asemel aga, et võtta vastutust
ja öelda: "Ma panin puusse või sa panid puusse
või me mõlemad panime puusse.
Ma ei tea, kus või millega me puusse panime
või millega tegu, aga..."
Selle asemel, et võtta ise mingitki vastutust oma vigade eest,
on palju lihtsam öelda: "See oli Jumala tahe."
Kuulasin hiljaaegu üht pastorit kõnelemas.
Mul pole midagi ta vastu ja me oleme ka rääkinud sellest,
nii et, ma ei taha olla kuidagi kriitiline.
Kuid ta alustas oma sõnumit, öeldes: "Ärge kunagi tulge mu juurde jutuga,
et keegi ei saanud terveks seetõttu, et tal polnud piisavalt usku.
Ma vihkan seda!
Ma ei ütle kunagi kellelegi, et tal pole piisavalt usku
ja ma ei taha, et ka teie seda ütleks."
Ta sai kohe täiega pahaseks.
Ja siis ta luges vähemalt 5-6 kirjakohta,
kus Jeesus ütles: Oh uskmatu ja jonnakas sugupõlv!
See on see põhjus, miks te terveks ei saa!"
Jüngrid küsisid, miks nad ei suuda haigusi välja ajada
ja Jeesus vastas, et nende uskmatuse tõttu
Jeesus tegi midagi,
mida see pastor ütles, et tema kunagi ei teeks.
Nii et, kõige lugupidamise juures -
see pastor pole nagu Jeesus selle teema kontekstis.
Paljud inimesed põrutavad:
"Ära kunagi ütle kellelegi, et põhjus oli nende väheses usus
või et nad ei usu Jumalasse või panid muul moel mööda.
Seda ei tohi kunagi öelda!"
Jeesus aga ütles seda koguaeg.
Käsitlen Matteuse 17. peatükki hiljem põhjalikumalt,
kuid kui Jeesus nägi seal,
et Ta jüngrid ei suuda ajada deemoneid välja
krampides väänlevast poisist,
ütles Ta: "Oh uskmatu ja jonnakas sugupõlv!
Kui kaua pean ma teie juures olema?
Kui kaua tuleb mul teiega kannatlik olla?"
Jeesus ei olnud siin poliitiliselt korrektne.
Jeesus ei öelnud: "Oo, ma ei taha teid solvata.
Palun ärge solvuge.
Palun ärge arvake, et kukkusite oma usus läbi."
Ta ütles: "Te uskmatu ja jonnakas põlvkond!"
Kuid Ta ütles seda armastuses.
Kõik see, mida täna ütlen, võib puudutada sind valel moel.
Kuid see on nagu kassi paitamisega -
kui paitad teda vastu karva, tõusevad kõik ta karvad püsti.
Tead aga, kuidas seda lahendada?
Sa lihtsalt pöörad kassi ringi ja jätkad paitamist.
Nii et, see, mis enne oli vastu karva,
taandub nüüd jälle siledaks ja tundub mõnusana.
Kui minu poolt öeldu on ajanud sul "karva turri",
siis tead, kuidas seda lahendada?
Paranda meelt ja pööra ots ringi!
Võta vastu tõde ja see muutub mõnusaks tundeks.
Ma ei püüa kedagi hukka mõista, aga kui keegi ikka veel aru ei saa,
siis Piibel ütleb väga selgelt, et Jumala tahe on, et oleksid terve.
See on osa Jeesuse lepitustööst.
Ja kui keegi sellest osa ei saa, siis see pole Jumala tõttu nii.
Jumal pole see, kes tahaks, et kannataksid
või kes oleks ükskõikne su valu suhtes.
Ei!
Jumal tahab, et oleksid terve.
Kui sa aga pole terve,
siis küsimus pole selles, et Jumal ei vabasta tervenemist,
vaid küsimus on meis, et me ei oska seda vastu võtta.
See võib olla tingitud teadmatusest - me pole kunagi kuulnud sellest.
Usk aga tuleb kuuldust ja kuuldu Jumala Sõnast.
See on ka põhjus, miks sellest kõigest õpetan.
Nii et, kui ma siis näitan sulle erinevate punktide põhjal,
et Jumala tahe on, et olesid terve,
siis kui sa pole terve,
on küsimus kas saatanas, kes takistab su tervenemist;
sinus, kes sa ei tea tõde
või sinu koostöös saatanaga tänu mõnele patule su elus,
tänu millele käib võimuvõitlus.
Jaakobuse 3:16 on öeldud: "Sest kus on kadedust ja riiakust,
seal on kärsitust ja igasuguseid halbu tegusid."
Nii et, see võib olla tingitud teadmatusest, saatanast
või sellest, et annad ruumi kurjusele.
Või siis kombinatsioon neist kõigist.
Kui ma aga ütlen, et Jumala tahe on, et oleksid terve,
siis see paneb inimestele ühe vastutuse
ja nad kogevad, et nad saavad ka tervenemise osas midagi ette võtta.
Nii saavad nad aidata kedagi, kes vaevleb millegi käes
või kui oled ise aastaid kannatanud,
siis korraga sa mõistad, et tegelikult poleks pidanud.
Ja see tekitab sinus süüd ning hukkamõistu.
Ma ei ütle, et peaksid nii tundma, sest Jumal pole pahane su peale
ja mina ka mitte.
Küll aga ütlen sulle, et sa võid olla terve.
Sa võid tõusta oma ratastoolist ja hakata käima.
Sa võid näha, kuulda ja olla vaba.
Jumal on juba need asjad valmis pannud,
nii et küsimus pole Jumalas.
Küsimus on meis, meie teadmatuses või mässumeelsuses selle vastu.
Ka selles, et oleme saanud mõjutatud selle maailma asjade poolt
või me pole pidanud seda oluliseks.
Vahel aga võime ka olla nii negatiivses seisus,
et see valdab meid täiega.
Seetõttu on vahel vaja ka teiste inimeste abi.
Lahendusi ja variante on erinevaid,
kuid Jumal ei ole su probleemide põhjus.
Jumal pole su probleem.
Keegi tõstatas kord piiblisalmi,
kus Paulus ütles: "Trofimose pidin aga jätma haigena Mileetosesse"
ja ütles: "Näed siis, üks Pauluse kaaslasi oli ka haige!
Nii et, see ei saa olla Jumala tahe tervendada igakord."
Kuidas nii?
Ega siis see, kui keegi koos sinuga ringi liigub ja haigeks jääb,
ei viita veel sellele, et sa ei kuuluta evangeeliumi.
Minuga on ka inimesi kaasas käinud, kes on jäänud haigeks,
samas kui ma ise pole haigestunud,
kuna olen treeninud end uskuma Jumalat ja käima tervises.
Kuid kas see, kui keegi haigeks jääb,
on märk sellest, et Jumal ei taha tervendada kõiki?
Lihtsalt seetõttu, et mõni mu tuttav jääb haigeks?
Pealegi ei tähenda Trofimose haigena maha jätmine seda
et ta jäigi haigeks.
Võib-olla mees seisis oma tervenemise eest ja uskus seda,
kuid Paulusel polnud aega jääda ootama, kuni ta taastub.
Nii et, Paulus liikus edasi ja mine tea -
Trofimos võis liituda temaga jälle hiljem.
Tegu on pisut ebaselge kirjakohaga,
aga inimesed haaravad sellistest asjadest kinni.
Nad püüavad leida kõige väiksemagi vabanduse,
et põhjendada mittetervenemist.
Olen kuulnud terve portsu kriitikat tervenemise vastu.
Kuid kui oled aus iseenda vastu ja olen kuulanud, mida olen öelnud,
siis kõik, mida ütlen Piiblile tuginedes,
on oluliselt loogilisem kui tõlgendused, mida olen kuulnud.
Inimesed aga haaravad neist kui õlekõrtest kinni,
püüdes leida midagigi, mis annaks neile põhjust olla haige
ja mitte võtta vastutust või meelevalda haiguse osas midagi ette võtta.
Kuid ma ütlen sulle, et Jumal tahab, et oleksid terve
ja ma jätkan selle kordamist.
Me tänane saateaeg on otsas,
kuid mul on palju materjali selle kõige kohta,
mistõttu julgustan sind kuulama ära ka reklaamipausi,
et saada infot tervete pakettide kohta, mis meil on tervenemise kohta
ja millest oleks sulle palju kasu.
Võta meiega ühendust juba täna.
Andrew raamat: "Jumal tahab, et oleksid terve"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Võid tellida endale ka nii raamatu, õppematerjali kui CD või DVD,
mis kõik moodustavad kokku "Parema tervise paketi".
Paketis on kas CD või DVD,
raamat, õppematerjal
ja DVD'd "Tervenemisteekonnad"
+ tervendus-piiblisalmidega CD.
Kogu pakett on tellitav Andrew Wommacki kodulehelt,
mis on nähtav ekraanil.
Teine õpetus samast seeriast: "Mis selle Pauluse vaiaga on?"
on samuti tellitav me kodulehe kaudu.
Ekraanil on Andrew Wommacki teenistuse kontakandmed.
Loodame sinust kuulda juba täna!
Muutes maailma evangeeliumi tõega
Meil oli tehases õnnetus keemiliste ainetega,
tänu millele paiskusid õhku väga toksilised liimigaasid.
Need hävitasid mu kopsude ümber oleva
limamembraani.
See juhtus Guangdongis, Hiina lõuna osas.
2003. a. levis SARS'i viirus Guangdongi provintsist
37'le maale üle maailma.
Tulemuseks 774 inimese surm, mis põhjustas tohutut paanikat.
Sõnum oli: "Ravi ei ole!"
Tänu sellele mürgitusele nõrgenes mu immuunsüsteem
ja ma jäin väga, väga haigeks.
Tagasi Taani tulles pandi mind haiglasse,
kuid olukord läks üha hullemaks ja hullemaks.
Mu lihased lihtsalt kärbusid
ja mul oli tunne, et Jumal on miljoni kilomeetri kaugusel.
Helistasin isale ja ütlesin: "Kogu see lugu läheb allamäge.
Ma ei tea, mida teha?
Jumal igal juhul on küll väga kaugel."
Mu vanematel oli parasjagu külas üks jutlustaja - Claus Møller
ja mu isa andis koheselt telefoni talle,
öeldes: "Claus, palun räägi mu pojaga.
Ta on raskes olukorras."
Ta haaras telefoni ja hakkas palvetama mu eest.
Peale kõnet aga soovitas mul minna internetti
ja laadida alla teatud materjalid Andrew Wommacki teenistuse lehelt.
Ta uskus, et mul oleks neist abi.
Ma maadlesin sel hetkel täiega uskmatusega,
sest olin ju palunud Jumalalt kaitset, aga ei kogenud seda kuidagi.
Muidugi olin ma skeptiline,
kuid avasin siiski selle kodulehekülje ja laadisin sealt teatud failid alla.
Ilmselgelt oli selleks seeria: "Kuidas kogeda imet?"
Sest ime oli see, mida ma vajasin.
Ma vajasin jumalikku sekkumist.
Kuidas kogeda imet Jumalalt?
Esimene asi on mõista, et imed pole mingid suvalised asjad,
mis kord toimivad ja kord mitte.
Sul on võimalik saada oma ime.
Kui saad selgeks Jumala seadused ja selle, kuidas asjad toimivad,
saad ka oma ime Jumalalt
ja näed, kuidas Ta su elus liigub.
See muutis mu elu kohe korralikult.
See andis mulle rohkelt juhtnööre
ja nö vaimulikud relvad, millega sõdida haiguse vastu.
Üks asi, mis mulle Andrew õpetustest eriliselt meelde jäi,
oli see, et Jumala Sõna on kui seeme muutustele,
mida me vajame ja igatseme.
Vaatasin läbi erinevaid Andrew õpetusi,
et leida, mida vajan.
Laadisin need kõik alla
ja sain kuulata neid nii tööd tehes, kui nõrgana voodis lamades.
Kas autos sõites või kus iganes.
Kuulasin neid ikka ja jälle.
Tasapisi hakkas see muutma nii mu mõtteid kui käitumisviisi,
kui ka otsuseid, mida langetasin.
Ma maadlen endiselt selle haigusega,
kuid seda kohe kindlasti ühelt teiselt positsioonilt.
Ma võtan taas kaalus juurde ja olen saanud jälle ka tööd teha.
Tänu Jumala armule lõin oma ettevõtte
ja sel läheb väga hästi.
Kõik, mida olen teinud, on palju viljakam kui enne
ja see on tulnud ilma suurema vaevata.
Tänu Andrew õpetustele
kõnetab ka Jumala Sõna mind nüüd hoopis teisel moel.
Seda on raske isegi sõnades väljendada,
sest see on täiesti uus viis, kuidas elada Jumalaga,
kuidas kogeda Tema armastust
ja teada, mis mulle kuulub, ilma, et peaksin pingutama selle nimel
See on üks suhte ehitamine Jumalaga.
Muudetud Jumala Sõna poolt Christian Frismodt, ettevõtja Taanist
Muuda oma elu
Muuda oma maailma
Andrew Wommack teenistus
Tõlge: Anne-Ly Raukas